text: P5 Manyanet Les Corts: de setembre 2021
  I després de treballar durant tot el matí... arriba el moment més esperat: el pati! Quina alegria poder jugar per primer cop al pati de P5!!!! Aquest curs tenim tobogans per poder llençar-nos i no parem de pujar escales amunt i avall.
  Tenim més espai per córrer i juguem a tocar i parar, a l'amagatall, fem trenets amb els amics... També tenim peces de construccions i fem castells, avions i tot allò que ens imaginem. Encara que de vegades ens costa una mica compartir, cada cop ho fem millor i col·laborem més a l'hora de recollir les joguines. Com es nota que som els grans de parvulari!
  Els dies que plou juguem amb les joguines de la classe, fem construccions, mirem contes, muntem trencaclosques...
  Es una estona on realitzem un aprenentatge molt important, ens socialitzem, aprenem a compartir, fem amics, ens divertim, fem volar la imaginació, ...
  Què contents estem de començar P5!!!! Ara ja som els grans de Parvulari i comença la nostra aventura en el món apassionant de la lectura i escriptura en lletra lligada!! Què emocionant!
  Ens hem retrobat amb els amics i les mestres i hem conegut les nostres noves aules: lleons, elefants i óssos. Hem parlat de tot el que hem fet durant l'estiu i hem decorat amb banderoles les classes i els penjadors escrivint el nostre nom i dibuixant-nos.
  Comencem de nou amb els hàbits i les rutines de passar llista, el temps, escriure el menú, la data i ja tenim establerts els nous encarregats. Hem recordat algunes normes i ja hem començat a fer feinetes de nens grans.